Document ID: /roh_data/filtered/Bilingualer_Corpus_interleaved-it-rm.jsonl.gz/1872

This is a text translated from Italian to Rumantsch Grischun.
Comunicato del Governo del 16 dicembre 2010

Il Governo grigionese ha approvato l'adesione del Cantone dei Grigioni alla Convenzione amministrativa intercantonale sulla collaborazione informatizzata dei Cantoni nelle indagini sui reati di violenza. In questo modo è possibile migliorare il perseguimento di delitti seriali a sfondo sessuale e violenti. Inoltre, il Governo ha adeguato al rincaro i sussidi per persone bisognose di assistenza ed ha approvato un nuovo modello di retribuzione per apprendisti nel settore delle cure. Infine, il Governo ha presentato le proprie prese di posizione in merito a procedure di consultazione della Confederazione.

I Grigioni aderiscono al concordato ViCLAS

Il Cantone dei Grigioni aderisce alla Convenzione amministrativa intercantonale del 2 aprile 2009 sulla collaborazione informatizzata dei Cantoni nelle indagini sui reati di violenza (concordato ViCLAS). È quanto ha deciso il Governo grigionese, competente per la conclusione di convenzioni amministrative, che ha incaricato la Direttrice del Dipartimento di giustizia, sicurezza e sanità di sottoscrivere l'adesione al Concordato.

Dal maggio 2003 la Polizia cantonale di Berna, su incarico della Conferenza dei comandanti delle polizie cantonali della Svizzera, si occupa dell'esercizio pilota del cosiddetto Violent Crime Linkage Analysis System (ViCLAS) quale titolare della licenza della Royal Canadian Mounted Police. Si tratta di un sistema di analisi computerizzato che unisce i dati di polizia a livello sovracantonale e li analizza ai sensi di un'analisi operativa del caso. Questa analisi avviene in base ai modelli di reati e alle caratteristiche comportamentali degli autori arrestati. ViCLAS mira a una lotta efficiente ai delitti seriali a sfondo sessuale e violenti e viene impiegato anche in altri Paesi europei.

La Conferenza delle direttrici e dei direttori dei dipartimenti cantonali di giustizia e polizia (CDDGP) ha approvato il testo del Concordato ViCLAS il 2 aprile 2009 e ha deciso di introdurre definitivamente il sistema. Fino all'ottobre 2010 hanno dichiarato l'adesione i Cantoni di Appenzello Interno, Berna, Friburgo, Neuchâtel, Nidwaldo, Obwaldo, Soletta, Turgovia e Uri.

Secondo il Governo il sistema ViCLAS si è dimostrato valido. Si deve partire dal presupposto che l'utilità a lungo termine aumenterà ulteriormente, con il crescente numero di dati e Cantoni coinvolti. Grazie al Concordato ViCLAS il perseguimento di reati seriali a sfondo sessuale e violenti può essere sensibilmente migliorato. L'adesione provoca al Cantone dei Grigioni costi dell'ammontare di circa 44'000 franchi all'anno.

I sussidi per l'assistenza vengono adeguati al rincaro

Il Cantone dei Grigioni adegua al rincaro gli importi per il forfait delle persone bisognose di assistenza. Il Governo grigionese ha approvato una relativa revisione parziale delle disposizioni esecutive della legge cantonale sull'assistenza e l'ha posta in vigore con effetto al 1° gennaio 2011.

Nel caso del forfait per il mantenimento per una persona, la forfetaria valida dal 2006 aumenta da 960 a 977 franchi al mese. Gli adeguamenti corrispondono alle raccomandazioni della Conferenza svizzera delle istituzioni dell'azione sociale (COSAS), che chiedeva, a seguito del rincaro, un aumento dell'1,75 percento, a partire dal 2011, degli importi per il forfait.

La retribuzione degli apprendisti nel settore delle cure viene adeguata

Il Governo grigionese ha deciso di adeguare il sistema di retribuzione degli apprendisti infermieri della Scuola specializzata superiore (SSS) nel Cantone dei Grigioni e di aumentare i salari. L'obiettivo è rendere più interessante l'accesso alla formazione SSS in cure infermieristiche. In questo modo si intende anche contrastare l'incombente carenza di infermieri.

Dal 1° gennaio 2012 i salari verranno adeguati e versati agli apprendisti direttamente dal Centro di formazione in campo sanitario e sociale (CSS). Nel primo anno di formazione il salario ammonta a 1'118 franchi, nel secondo a 1'230 franchi e nel terzo anno a 1'456 franchi al mese. La retribuzione si conforma alle raccomandazioni della Conferenza svizzera delle direttrici e dei direttori cantonali della sanità (CDS). Complessivamente il Cantone prevede costi pari a circa 2,8 milioni di franchi all'anno. Esso si assume le spese supplementari pari a circa 400'000 franchi associate al nuovo modello di retribuzione.

Respinto il progetto dell'ordinanza sull'assistenza di minori

Il Governo grigionese non può approvare il nuovo progetto proposto dalla Confederazione per un'ordinanza sull'assistenza extrafamiliare di minori (ordinanza sull'assistenza di minori). Come ha spiegato il Governo nella sua presa di posizione, il motivo è dovuto al fatto che vi sono tuttora lacune di fondo.

Ciononostante, anche secondo il Governo è necessario rivedere le regolamentazioni esistenti, tanto più che la realtà in questo ambito è mutata radicalmente e che le relative regolamentazioni hanno una vasta portata politica, finanziaria e sociale.

Secondo il Governo, il nuovo progetto dell'ordinanza sull'assistenza di minori contiene in determinati settori miglioramenti indiscussi. Esso vede ad esempio con favore l'idea di creare servizi specializzati cantonali e autorità cantonali competenti per l'autorizzazione e la vigilanza come esistono già nei Grigioni. Nel settore dell'assistenza diurna l'obiettivo della revisione deve essere quello di dare ancora più peso alla responsabilità propria dei genitori. Questa richiesta è già stata espressa nel quadro della consultazione concernente il primo progetto di revisione.

Mentre la promozione della responsabilità propria dei genitori nell'assistenza diurna va vista con favore, secondo il Governo questo approccio non porta all'obiettivo desiderato in caso di assistenza a tempo pieno. Il nuovo progetto di revisione non considera a sufficienza le regolamentazioni necessarie nell'assistenza a tempo pieno. L'assistenza a tempo pieno in famiglie affidatarie e in istituti rappresenta il settore centrale dell'assistenza extrafamiliare e proprio in questo ambito bambini e adolescenti hanno bisogno di una protezione particolare da parte dello Stato.

Trova sostegno la prevista armonizzazione delle norme penali

Il Governo grigionese vede con favore la prevista armonizzazione delle pene nel Codice penale, nel Codice penale militare e nel diritto penale accessorio. Come scrive nella sua presa di posizione, il Governo appoggia l'intento principale dell'avamprogetto. Quest'ultimo prevede di sottoporre le disposizioni penali del Codice penale a un'ampia revisione, la prima dalla sua introduzione nel 1942, che tenga conto della protezione dei beni giuridici e della loro ponderazione. Il Governo ritiene tuttavia importante che la revisione avvenga sostanzialmente con l'obiettivo di armonizzare le norme penali e non di creare nuove fattispecie penali o di introdurre comminatorie di pena superiori.

Dai comuni e dalle regioni

Salouf:

viene approvata la revisione parziale della pianificazione locale, decisa dal Comune di Salouf il 30 marzo 2009.

Silvaplana:

viene approvata la revisione parziale della pianificazione locale del Comune di Silvaplana del 14 aprile 2010 concernente la creazione di nuove zone alberghiere.

Vella:

viene approvata la revisione parziale della pianificazione locale, decisa dal Comune di Vella il 22 settembre 2010.

Sussidi cantonali a favore di diverse istituzioni

Casa di cura e di riposo Opera Mater Christi di Grono:

viene approvato il progetto per la costruzione sostitutiva della Casa di cura e di riposo Opera Mater Christi di Grono. All'ente responsabile viene garantito un sussidio cantonale di al massimo 8'100'000 franchi per la creazione di 50 posti letto di cura.

Servizi psichiatrici dei Grigioni:

il contributo dell'ente responsabile ai Servizi psichiatrici dei Grigioni per il 2009 ammonta a 214'700 franchi.

Servizio specializzato per il turismo e lo sviluppo sostenibile di Wergenstein:

il Servizio specializzato per il turismo e lo sviluppo sostenibile di Wergenstein viene incaricato della gestione del "Centro di competenze per un turismo prossimo alla natura e alla cultura" con un tetto di spesa di 420'000 franchi per gli anni 2011–2013.

Personale

Daniel Buschauer

, residente a Filisur, è stato nominato responsabile della Sezione miglioramento delle strutture, nonché vicecapoufficio dell'Ufficio per l'agricoltura e la geoinformazione con effetto al 1° maggio 2011.

Organo: Governo

Fonte: it Cancelleria dello Stato dei Grigioni

16.12.2010
Communicaziun da la regenza dals 16 da december 2010

La regenza grischuna ha approvà la participaziun dal chantun Grischun a la cunvegna administrativa interchantunala davart la collavuraziun computerisada dals chantuns per sclerir delicts da violenza. Uschia po vegnir meglierada la persecuziun da delicts sexuals e da delicts da violenza serials. Ultra da quai ha la regenza adattà a la chareschia las contribuziuns per persunas che basegnan sustegn sco er approvà in nov model da salarisaziun per las emprendistas e per ils emprendists en il sectur da tgira. La finala ha la regenza formulà sias posiziuns tar consultaziuns da la confederaziun.

Il Grischun sa participescha al concordat ViCLAS

Il chantun Grischun sa participescha a la cunvegna administrativa interchantunala dals 2 d'avrigl 2009 davart la collavuraziun computerisada dals chantuns per sclerir delicts da violenza (concordat ViCLAS). Quai ha concludì la regenza grischuna en sia cumpetenza da far cunvegnas administrativas. Ella ha incumbensà la scheffa dal departament da giustia, segirezza e sanadad da suttascriver la participaziun al concordat.

Per incumbensa da la conferenza dals cumandants da las polizias chantunalas da la Svizra maina la polizia chantunala da Berna dapi il matg 2003 – en il senn d'in project da pilot e sco concessiunaria da la Royal Canadian Mounted Police – l'uschenumnà Violent Crime Linkage Analysis System (ViCLAS). Tar quest sistem sa tracti d'in sistem d'analisa computerisà che fusiunescha datas da las polizias chantunalas ed elavura questas datas en il senn d'ina analisa da cas operativa. Questa analisa vegn fatga sin basa dals musters da delicts e da las caracteristicas dal cumportament da delinquentas e da delinquents arrestads. ViCLAS ha en mira da cumbatter effizientamain delicts da violenza e delicts sexuals serials e vegn er duvrà en auters pajais europeics.

Ils 2 d'avrigl 2009 ha la conferenza da las directuras e dals directurs chantunals da giustia e polizia (CDCGP) approvà il text dal concordat ViCLAS e decidì d'introducir definitivamain quest sistem. Fin l'october 2010 han ils chantuns Appenzell dadens, Berna, Friburg, Neuchâtel, Soloturn, Sursilvania, Sutsilvania, Turgovia ed Uri declerà lur participaziun.

Tenor l'avis da la regenza è il sistem ViCLAS sa cumprovà. Ins po partir dal fatg ch'il niz vegn a crescher a lunga vista, sch'il dumber d'unitads da datas sco er dals chantuns participants è pli grond. La persecuziun da delicts sexuals e da delicts da violenza serials po vegnir meglierada cleramain cun la participaziun al concordat ViCLAS. Per il chantun Grischun chaschuna la participaziun custs da circa 44'000 francs per onn.

Las contribuziuns da sustegn vegnan augmentadas pervia da la chareschia

Il chantun Grischun adatta a la chareschia las pauschalas per il basegn fundamental da persunas che basegnan sustegn. La regenza grischuna ha approvà ina revisiun parziala correspundenta da las disposiziuns executivas tar la lescha chantunala da sustegn e mess en vigur quella per il 1. da schaner 2011.

Tar il basegn fundamental per ils custs da viver d'ina persuna s'augmenta la pauschala per mais che vala dapi l'onn 2006 da 960 a 977 francs. Las adattaziuns correspundan a las recumandaziuns da la conferenza svizra da l'agid social (COSAS) d'augmentar ils imports per il basegn fundamental pervia da la chareschia per 1,75 pertschient a partir da l'onn 2011.

Ils salaris da las emprendistas e dals emprendists en il sectur da la tgira duain vegnir adattads

La regenza grischuna ha concludì d'adattar il sistem da salarisaziun da las persunas che absolvan la scolaziun da tgirunza u da tgirunz diplomà da la scola spezialisada superiura (SSS) en il chantun Grischun e d'augmentar ils salaris. La finamira è quella da concepir l'entrada en la scolaziun da tgira da la SSS uschia ch'ella è pli attractiva. Tras quai duai er vegnir fatg frunt a la mancanza da tgirunzas e da tgirunzs che smanatscha.

Ils salaris vegnan adattads a partir dal 1. da schaner 2012 e pajads a las emprendistas ed als emprendists directamain dal center da furmaziun per la sanadad ed ils fatgs socials (CSS). L'emprim onn da scolaziun importa il salari 1'118 francs, il segund onn 1'230 francs ed il terz onn 1'456 francs per mais. La salarisaziun sa drizza tenor las recumandaziuns da la conferenza svizra da las directuras e dals directurs chantunals da sanadad (CDS). Il chantun fa quint cun custs totals da circa 2.8 milliuns francs per onn. En quest connex surpiglia il chantun ils custs supplementars da circa 400'000 francs che resultan dal nov model da salarisaziun.

Il sboz da l'ordinaziun davart la tgira d'uffants vegn refusà

La regenza grischuna na po betg approvar il nov sboz per in'ordinaziun davart la tgira extrafamigliara d'uffants (ordinaziun davart la tgira d'uffants) che vegn proponì da la confederaziun. Il motiv èn las mancanzas generalas ch'existan anc adina, sco che la regenza declera en sia resposta da consultaziun.

La regenza è tuttina da l'avis ch'i saja inditgà da reveder las regulaziuns vertentas, perquai che las realitads èn sa midadas decisivamain en quest sectur e perquai che las regulaziuns correspundentas han ina impurtanza considerabla politica, finanziala e sociala.

Tenor l'avis da la regenza cuntegna il nov sboz da l'ordinaziun davart l'assistenza d'uffants incontestablamain meglieraziuns en tscherts secturs. Uschia beneventa ella l'idea da stgaffir posts spezialisads chantunals ed autoritads da permissiun sco ch'ellas existan gia en il Grischun. En il sectur da la tgira durant il di sto la finamira da la revisiun esser quella da dar dapli pais a l'atgna responsabladad dals geniturs. Quest giavisch è gia vegnì exprimì en il rom da la consultaziun tar l'emprim sboz da revisiun.

Entant che la promoziun da l'atgna responsabladad dals geniturs sto vegnir beneventada tar la tgira durant il di, n'è ella tenor la regenza betg il med adattà per cuntanscher la finamira giavischada tar l'assistenza a temp cumplain. Uschia tegna il nov sboz da revisiun memia pauc quint da las regulaziuns necessarias concernent l'assistenza a temp cumplain. L'assistenza a temp cumplain en famiglias da tgira ed en instituziuns è il sectur central da la tgira extrafamigliara, e gist en quest sectur dovran uffants e giuvenils ina protecziun speziala dal stadi.

Armonisziun planisada dal rom penal vegn sustegnida

La regenza grischuna beneventa l'armonisaziun dal rom penal che la confederaziun vul introducir en il cudesch penal svizzer, en la lescha penala militara ed en il dretg penal accessoric. Sco ch'ella scriva en sia resposta da consultaziun sustegna ella l'intent principal dal sboz preliminar. Quel prevesa da suttametter las disposiziuns penalas dal cudesch penal svizzer per l'emprima giada dapi sia introducziun l'onn 1942 ad ina controlla cumplessiva che metta l'accent sin la protecziun dals bains giuridics respectivamain sin la valur dals bains giuridics protegids. La regenza è però da l'avis ch'i saja impurtant che la revisiun servia da princip a la finamira d'armonisar il rom penal e betg da stgaffir novs causals penals u d'introducir la smanatscha da chastis pli severs.

Da vischnancas e da regiuns

Salouf:

La revisiun parziala da la planisaziun locala, concludida da la vischnanca da Salouf ils 30 da mars 2009, vegn approvada.

Silvaplauna:

La revisiun parziala dals 14 d'avrigl 2010 da la planisaziun locala da la vischnanca da Silvaplauna che ha l'intent da stgaffir novas zonas d'hotel vegn approvada.

Vella:

La revisiun parziala da la planisaziun locala, concludida da la vischnanca da Vella ils 22 da settember 2010, vegn approvada.

Contribuziuns chantunalas a differentas instituziuns

Chasa da persunas attempadas e da tgira Opera Mater Christi a Grono:

Il project da construcziun per substituir l'edifizi da la chasa da persunas attempadas e da tgira Opera Mater Christi a Grono vegn approvà. A l'instituziun responsabla vegn garantida ina contribuziun chantunala maximala da 8'100'000 francs per metter a disposiziun 50 letgs da tgira.

Servetschs psichiatrics dal Grischun:

La contribuziun a l'instituziun responsabla dals servetschs psichiatrics dal Grischun importa 214'700 francs per l'onn 2009.

Post spezialisà per il turissem e per il svilup persistent a Vargistagn:

Il post spezialisà per il turissem e per il svilup persistent a Vargistagn vegn incumbensà da manar vinavant il "post da cumpetenza per in turissem che s'accorda cun la natira e cun la cultura dal Grischun" cun in limita dals custs da 420'000 francs per ils onns 2011 fin 2013.

Chaussas persunalas

Daniel Buschauer

, domicilià a Filisur, è vegnì elegì per il 1. da matg 2011 sco manader da la partiziun "meglieraziuns da structura" sco er sco substitut dal manader da l'uffizi d'agricultura e da geoinfurmaziun.

Gremi: regenza

Funtauna: rg chanzlia chantunala dal Grischun

16.12.2010